| [pic] |kunsill lokali taL-Imqabba | | |29, triq il-parroċċa, l-imqabba mqb 1512 | | |tel: 2168 0622 | | |e-mail: mqabba.lc@gov.mt | | |website: www.mqabba.gov.mt / www.lc.gov.mt | Minuti tal-laqgħa numru mija (100) tal-Kunsill Lokali tal-Imqabba li nżammet nhar it-Tnejn 23 ta' Lulju 2018, fis-7.20pm fl-Uffiċċju Muniċipali tal-Imqabba, 29, Triq il-Parroċċa, l-Imqabba. PREŻENTI: Dr Charlene Muscat Sindku Grace Marie Zerafa Viċi Sindku Michel Farrugia Kunsillier Paul Spiteri Kunsillier Anita Farrugia Kunsillier Anthony Bonello Deputat Segretarju Eżekuttiv Il-laqgħa kienet ippreseduta mis-Sindku li qalet it-talba. 100.01 Kunsiderazzjoni u Approvazzjoni tal-Minuti tal-laqgħat numri 98 u 99; Is-Sindku ppreżentat diversi emendi fil-minuti tas-seduta numru 98 skont kif jidhru fuq il-kopja oriġinali u dawn kienu approvati b'mod unanimu bħalma kienu wkoll approvati l-minuti numru 99 (laqgħa straordijarja) b'mod unanimu. 100.02 Komunikazzjoni mis-Sindku; 100.02.01 Is-Sindku irreferiet għal-laqgħa dwar il-proposta ta' bicycle park. 100.02.02 Is-Sindku irreferiet għal każ li qiegħed f'idejn il-pulizija dwar skart fi plots fi Triq Ħal Kirkop u dan il-każ se jkollu jaqa' minħabba nuqqas ta' provi. 100.02.03 Is-Sindku semmiet ix-xogħol fil-ġnien Misraħ il-Missjoni ż- Żgħira. Dan il-proġett taż-żgħażagħ kien lest fil-ħin u għall- inawgurazzjoni tiegħu. F'din l-attivita' tħawwlu siġar mill-Għaqda Siġar Maltin. Intant il-KLM irid japplika għall-eks Fond għat-Titjib Urban billi jitlob ċertifikazzjoni lill-Perit William Lewis u wkoll jiġbor il-permess tal-Awtorita' tal-Ippajanar. 100.02.04 Charlene Muscat semmiet il-każ ta' ġurnalist li kkummenta dwar ġrieden li tfaċċaw viċin il-ġibjun il-miftuħ. Hija qalet illi tkellmet miegħu biex ikollna trattament xieraq għal kummenti/filmati, minkejja li dan ma tax widen. 100.02.05 Charlene Muscat qalet illi kellha talba minn residenti tal- blokk tal-gvern biex cctv camera li xtraw huma titwaħħal ma' arblu barra l- blokka u tintuża għall-benefiċċju ta' kulħadd. Il-KLM iddeċieda li ma jingħatax il-permess. 100.02.06 Is-Sindku infurmat lill-KLM illi għamlet kuntatt ma' delegat tal-banda u qalilha li jkun aħjar li d-data tal-kunċert ta' Jum l-Imqabba tiċċaqlaq għall-21 t'Ottubru. Dwar dan kien hemm qbil unanimu mill-KLM. 100.02.07 Is-Sindku iddiskutiet mal-artist Antoine Farrugia dwar il- proġett ta' Pjazza Ġublew tad-Djamanti u dan qalilha illi mhux se jitpoġġew il-blokok kollha f'salt għaliex dawn iridu jiġu skolpiti. Qed ikun ittamat illi jkunu minquxa żewġ blokok kull sena bi skultura minn artisti lokali u barranin. L-ewwel artisti qed jipproponu li jiskulturaw fil-bitħa tal- Isptar il-Qadim u ġejjin b'camper. Charlene Muscat qalet illi bagħtna ittra lis-Sindku ta' Romerstein u tixtieq li jkun preżenti magħna dak in-nhar li titpoġġa l-ewwel ġebla fir-roundabout. 100.02.08 Grace Marie Zerafa daħlet fis-7.00pm għax l-agenda ħarġet fis- 7.00pm minkejja li kulħadd kien dara l-ħin tas-6.00pm. 100.02.09 Charlene Muscat semmiet it-tqassim ta' fuljett u qed jiġi ssuġġerit li jitqassam mill-Maltapost plc. 100.02.10 Charlene Muscat infurmat lill-kunsillieri li (għal-festa ta' Santa Marija) irridu naqilgħu aktar pulizija mal-fixed points u dawk tal- mobile, kemm f'nhara kif ukoll lejlietha. 100.02.11 Is-Sindku irreferiet it-talba li saret lill-Kunsill mil-Ko- ordinatur ta' Skola Sajf, u se nisponsorjaw l-attivita' tat-tisjir. 100.02.12 Is-Sindku semmiet il-problema bl-uplighters tal-istatwa ta' Santa Marija fuq il-Mentna. Hija talbet illi ikun imsejjaħ site meeting fil-preżenza tal-kuntrattur u Grace Marie Zerafa ssuġġeriet li jkunu preżenti l-uffiċjali tas-Soċjeta' Santa Marija u Banda Re Ġorġ V. 100.02.13 Is-Sindku issuġġeriet illi l-KLM jidħol għall-iskema tal- librerija. Kien hemm qbil li jinxtaw projector u xkaffar. 100.02.14 Kien deċiż illi l-awarding tal-kuntratt tal-latrina pubblika se jingħata lit-tieni l-orħos offerent wara l-festa ta' Santa Marija wara li ħadna l-parir tad-Dipartiment tal-Kuntratti. 100.03 Tweġibiet għall-Mistoqsijiet tal-Kunsillieri; 100.03.01 Grace Marie Zerafa qalet illi tinħass il-ħtieġa illi nerġgħu niċċekkjaw jekk is-cctv's hux qed jaħdmu. 100.03.02 Grace Marie Zerafa iddiskutiet dwar il-ħarġa għal Għawdex fit- 12 ta' Settembru. 100.03.03 Anita Farrugia tkellmet dwar il-problema tal-ġrieden u qalet illi faċċata tagħha hemm toqba fil-ħajt u jinħtieġ li tingħalaq. 100.05 Nomini tas-Segretarju Eżekuttiv ġdid; Kien deċiż illi nhar it-Tnejn 30 ta' Lulju se jiltaqa' l-board imwaqqaf apposta biex jintervista lis-Segretarji Ezekuttivi eliġibbli, li huma tnejn. Il-board se jkun kompost mis-Sindku, il-Viċi Sindku u Paul Spiteri. 100.04 Rapport Finazjarju tat-Tieni Kwart tas-sena 2018; Ir-Rapport Finanzjarju għat-tieni kwart tas-sena ma wasalx minn għand l- accountant u għaldaqstant ma setgħax jiġi diskuss. 100.06 Kunsiderazzjoni u Approvazzjoni tal-iskeda ta' pagamenti; Kienet approvata l-Payment Approval Sheet 550. 100.07 Tmiem tal-laqgħa u data tas-seduta li jmiss; Il-laqgħa tal-Kunsill Lokali tal-Imqabba li jmiss se ssir nhar l-20 t'Awissu fis-6.00pm u din intemmet fid-9.30pm Magħmula minn Anthony Bonello u approvati nhar l-20.8.18 minn Dr Charlene Muscat Segretarju Ezekuttiv Sindku